एलपीजी सिलेंडर के बढ़े दाम वापस लेने की मांग
भीलवाड़ा | महिलाकांग्रेस ने जिलाध्यक्ष रेखा हिरण के नेतृत्व में बुधवार को घरेलू गैस सिलेंडर के दामों में 86 रुपए की बढ़ोतरी वापस लेने की मांग की। इसके लिए राष्ट्रपति के नाम कलेक्टर को ज्ञापन सौंपा गया। मंजू पोखरना, तृप्ति सेलानी, तुलसी भाटी, तनिशा जैन, अर्चना सोनी, भगवती चौहान, मंजू माहेश्वरी, गीता वैष्णव सहित बड़ी संख्या में महिला कार्यकर्ता शामिल थीं। इधर, उपभोक्ता कल्याण समिति ने भी अचानक घरेलू गैस सिलेंडर की कीमत में बढ़ोतरी के फैसले पर आक्रोश जताया। जितेंद्रकुमार मारू ने बताया कि बढ़ती महंगाई से अाम उपभोक्ता वैसे ही परेशान हैं। सरकार ने गैस सिलेंडर पानी की दर में 10 फीसदी बढ़ोतरी कर आम आदमी पर अतिरिक्त भार डाल दिया है। राजेंद्र कचौलिया, आशा रामावत, रामकिशन सोनी नवर| जैन ने भी सरकार के इस इस फैसले पर आक्रोश जताया।
hin_Deva hin_Deva